Իսայի Վարունցյան

Իսայի Սերգեյի (Սարգսի) Վարունցյան (), բուսաբույծ-ընտրասերումնաբան։ 
ՀամԳԳԱ ակադեմիկոս (1949)։

Կենսագրություն 
1923 թվականին ավարտել է Թիֆլիսի պոլիտեխնիկական ինստիտուտը։ 1940-1946 թվականներին եղել է ԽՍՀՄ գյուղատնտեսության նախարարության տեխնիկական մշակաբույսերի սորտափորձարկման կայանի պետ, միաժամանակ, մինչև 1961 թվականը՝ Համամիութենական գյուղատնտեսական գիտությունների ակադեմիայի (ՀամԳԳԱ) տեխնիկական մշակաբույսերի բաժանմունքի փոխնախագահ,1961-1964 թվականներին՝ ՀամԳԱԱ բուսաբուծության և ընտրասերման բաժանմունքի ակադեմիկոս քարտուղար, 1965-1975 թվականներին՝ նույն բաժանմունքի բյուրոյի, 1975-1985 թվականներին՝ տեխնիկական մշակաբույսերի բաժանմունքի անդամ, 1949-1965 թվականներին, միաժամանակ՝ «Ագրոկենսաբանություն» (ռուսերեն) ամսագրի գլխավոր խմբագրի տեղակալ։

Մրցանակներ 
 ԽՍՀՄ պետական մրցանակ, 1949

Գործունեություն 
Աշխատանքները վերաբերում են խաչասերման առավել արդյունավետ եղանակների մշակման, սորտափորձարկման, բամբակենու սերմնաբուծության համակարգի կազմակերպման խնդիրներին։ Ցրտադիմացկուն սորտեր ստանալու նպատակով 1930 թվականին առաջինն է կիրառել «սադրիչ» միջավայրի եղանակը և ստացել բամբակենու վաղահաս, բարձր բերքատու, դիմացկուն տեսակներ։

Երկեր 
 Хлопчатник, Москва, 1952.

Ծանոթագրություններ  

Հայ բուսաբույծներ
1898 ծնունդներ
Հոկտեմբերի 10 ծնունդներ
Շուշի քաղաքում ծնվածներ
1988 մահեր
Նոյեմբերի 5 մահեր
Մոսկվա քաղաքում մահացածներ
Հայ ակադեմիկոսներ
Վրաստանի տեխնիկական համալսարանի շրջանավարտներ